তিনি আরও বলেন, ২০২১ সালের মধ্যে ঝুঁকিপূর্ণ শিশুশ্রম এবং ২০২৫ সালের মধ্যে পুরোপুরি শিশুশ্রমমুক্ত দেশ গড়ার লক্ষ্য রয়েছে সরকারের। সে লক্ষ্যই নিয়েই সরকারি বিভিন্ন প্রতিষ্ঠান ইতোমধ্যে কাজ করছে। তবে শিশুশ্রমের সবচেয়ে বড় চ্যালেঞ্জ হচ্ছে অনেক পরিবারই ওইসব শিশুদের আয়ের ওপর নির্ভরশীল। এজন্য তাদের বিকল্প কর্মসংস্থানের মাধ্যমে ঝুঁকিপূর্ণ শিশুশ্রমমুক্ত করারও পরিকল্পনা রয়েছে। এজন্য খুলনায় ইতোমধ্যে একটি পরিসংখ্যান করারও চিন্তা-ভাবনা চলছে। সরকারের পাশাপাশি বিভিন্ন বেসরকারি সংস্থাও এ কাজে সহযোগিতা করতে পারে। সেজন্য একটি রোডম্যাপও করা হয়েছে।